Nezávislá hodnotiaca správa (Evaluačná správa)
Evaluáciu pilotného overenia inovatívneho opatrenia je potrebné spracovať minimálne na 4 normostrany, a to formou odpovedí na nižšie uvedené otázky. Spôsob evaluácie vychádza z odporúčaní EK pre evaluáciu inovatívnych projektov
Evaluácia má odpovedať na nasledujúce otázky: 
a)	Identifikuje projekt adekvátne motivácie, príležitosti a bariéry, s ktorými je konfrontovaná cieľová skupina? 
b)	Je možné relevanciu realizovaného inovatívneho opatrenia podporiť príkladmi podobných opatrení, ktoré boli realizované doma alebo v zahraničí?
c)	Aká bola spolupráca relevantných aktérov a ako bola inštitucionálne zabezpečená? 
d)	Nakoľko boli výsledky ovplyvnené realizovaným inovatívnym opatrením? 
e)	Akým spôsobom boli výsledky a dopad opatrenia merané? 
f)	Odlišuje sa skupina účastníkov zapojených do pilotného overovania inovatívneho opatrenia od cieľovej skupiny? Ak áno, v akých charakteristikách?
g)	Ako sa zmenila situácia (sociálne potreby) u tých, čo sa zapojili do pilotného overovania inovatívneho opatrenia, v porovnaní s tými, ktorí neboli z danej cieľovej skupiny do projektu zapojení?
h)	V čom spočívajú prípadné rozdiely medzi účastníkmi pilotného overovania inovatívneho opatrenia v porovnaní s tými, ktorí neboli z danej cieľovej skupiny do projektu zapojení? (napríklad v ich  sociálno-ekonomickom a demografickom zložení).
i)	Mohli by byť prípadné rozdiely medzi účastníkmi pilotného overovania inovatívneho opatrenia v porovnaní s tými, ktorí neboli z danej cieľovej skupiny do projektu zapojení pripísané externým zmenám, ktoré sa udiali v období implementácie opatrenia?
j)	Čo by sa stalo, keby návrh inovatívneho opatrenia nebol realizovaný?
k)	S akými problémami sa prijímateľ stretol pri pilotnom overovaní inovatívneho opatrenia? Boli tieto problémy identifikované v SWOT analýze, ktorá bola súčasťou žiadosti? Ako sa s nimi vysporiadal?
l)	S akými voľbami bol prijímateľ počas pilotného overovania konfrontovaný? Medzi čím sa musel rozhodovať a ako to ovplyvnilo priebeh pilotného overovania  inovatívneho opatrenia?
m)	Aké je celkové – subjektívne – hodnotenie pilotného overovania inovatívneho opatrenia zo strany prijímateľa?